标题：元行钦
生平简介
归降后唐，备受恩宠元行钦出身行伍，早年为刘守光的大将，刘守光阴谋篡其父刘仁恭之位，命元行钦率兵攻击大安山，俘获刘仁恭囚禁起来，并让他杀害了其他兄弟。不久，晋王李存勖攻击幽州，刘守光让元行钦外出募兵，不料与晋军大将李嗣源相遇，双方八次交战，李嗣源七次射中元行钦，血流不止，但元行钦拔矢力战，也射中了李嗣源的股部，最后元行钦不支请降，李嗣源深为赞赏，抚其背说：“壮士也！”从此收为养子，跟随作战，元行钦屡立战功，李存勖占领魏博镇后，听说元行钦骁勇，便任命他为散员都部署，赐姓名为李绍荣。
李存勖本人虽然勇武，但轻敌好胜，每与后梁军交战，常率轻骑先行，屡为所乘，有一次被后梁数百骑兵包围，元行钦望见旗帜，单骑来救，夺其剑，断二矛，斩首一级，后梁兵才退去。李存勖归营，感谢元行钦说：“富贵与卿共之！”从此元行钦恩宠非常，官至检校太傅、忻州刺史。李存勖灭后梁建立后唐以后，封元行钦为武宁军节度使。后来，李存勖大宴群臣，突然发现元行钦不在，便问：“绍荣安在？”有官员回答说：“奉敕宴使相，绍荣散官，不得与也。”李存勖大怒，次日，即升元行钦为同中书门下平章事。
镇压兵变，无功而返后唐同光四年（926年），魏博兵变，乱军推效节指挥使赵在礼为留后，李存勖准备挑选大将前往讨伐，刘皇后说：“此小事，可趣绍荣指挥。”于是以元行钦为邺都行营招抚使，率二千人讨之。元行钦攻邺城南门，以李存勖诏书劝降赵在礼。赵在礼也送羊酒犒军，登城说：“将士经年离去父母，不取敕旨奔归，上贻圣忧，追悔何及？若公善为之辞，尚能改过自新。”元行钦曰：“天子以汝等有社稷之功，小过必当赦宥。”赵在礼接受，以诏书示诸军，不料大将皇甫晖从旁夺诏书撕坏，军士大噪，李存勖闻讯大怒，命令元行钦：“破城之日，无遗！”动员诸道人马前往增援元行钦，元行钦于是分兵五道，全力进攻，但不能攻克。
此时，邢、洺诸州也相继反叛，李存勖准备亲征，群臣皆谏止，乃遣李嗣源讨伐，李嗣源刚到邺城，扎营于城西，元行钦在城南，但李嗣源军中也叛乱，士兵拥李嗣源入邺城，与赵在礼会合，元行钦听说后，退屯卫州，李存勖命金枪指挥使李从璟前来查问。李从璟是李嗣源的儿子，行至卫州被元行钦扣押。李嗣源自魏县引兵南下，元行钦率兵归京师，与李存勖南下荥阳，途中杀李从璟。
洛阳被杀，百姓流涕李嗣源进入汴州，李存勖军于万胜镇，与元行钦登道旁古墓，置酒高歌，相顾泣下，李存勖对元行钦说道：“卿等从我久，富贵急难无不同也。今兹危蹙，而默默无言，坐视成败。我至荥泽，欲单骑渡河，自求总管，卿等各陈利害。今日俾我至此，卿等何如？”元行钦泣而答说：“臣本小人，蒙陛下抚养，位至将相。危难之时，不能报国，虽死无以塞责。”因与诸将百余人，皆解髻断发，置之于地，誓以死报。
李存勖来到洛阳，都指挥使郭从谦率兵谋反，李存勖死于乱箭之下，元行钦出奔。行至平陆县，为村民所执，押送虢州，刺史石潭打断他的双脚，槛送京师。李嗣源见到后，大骂说：“我儿何负于尔！”元行钦也怒目而视道：“先皇帝何负于尔！”李嗣源大怒，下令将元行钦斩于洛阳闹市，市民感其忠义，皆为之流涕。
史籍记载
新五代史《新五代史 · 卷二十五 · 唐臣传第十三》
元行钦，幽州人也。为刘守光裨将，守光篡其父仁恭，使行钦以兵攻仁恭于大安山而囚之，又使行钦害诸兄弟。其后晋攻幽州，守光使行钦募兵云、朔间。是时明宗掠地山北，与行钦相拒广边军，凡八战，明宗七射中行钦，行钦拔矢而战，亦射明宗中股。行钦屡败，乃降。明宗抚其背而饮以酒曰：“壮士也！”因养以为子。常从明宗战，数立功。庄宗已下魏，益选骁将自卫，闻行钦骁勇，取之为散员都部署，赐姓名曰李绍荣。
庄宗好战而轻敌，与梁军战潘张，军败而溃，庄宗得三四骑驰去，梁兵数百追及，攒槊围之。行钦望其旗而识之，驰一骑，夺剑断其二矛，斩首一级，梁兵解去。庄宗还营，持行钦泣曰：“富贵与卿共之！”由是宠绝诸将。拜忻州刺史，迁武宁军节度使。庄宗宴群臣于内殿，酒酣乐作，道平生战阵事以为笑乐，而怪行钦不在，因左右顾视曰：“绍荣安在？”所司奏曰：“奉敕宴使相，绍荣散官，不得与也。”庄宗罢会不乐。明日，即拜行钦同中书门下平章事。自此不召群臣入内殿，但宴武臣而已。
赵在礼反于魏，庄宗方选大将击之，刘皇后曰：“此小事，可趣绍荣指挥。”乃以为邺都行营招抚使，将二千人讨之。行钦攻邺南门，以诏书招在礼。在礼送羊酒犒军，登城谓行钦曰：“将士经年离去父母，不取敕旨奔归，上贻圣忧，追悔何及？若公善为之辞，尚能改过自新。”行钦曰：“天子以汝等有社稷之功，小过必当赦宥。”在礼再拜，以诏书示诸军。皇甫晖从旁夺诏书坏之，军士大噪。行钦具以闻，庄宗大怒，敕行钦：“破城之日，无遗种！”乃益召诸镇兵，皆属行钦。行钦屯澶州，分诸镇兵为五道，毁民车轮、门扉、屋椽为筏，渡长庆河攻冠氏门，不克。
是时，邢、洺诸州，相继皆叛，而行钦攻邺无功，庄宗欲自将以往，群臣皆谏止，乃遣明宗讨之。明宗至魏，军城西，行钦军城南。而明宗军变，入于魏，与在礼合。行钦闻之，退屯卫州，以明宗反闻。庄宗遣金枪指挥使李从璟驰诏明宗计事。从璟，明宗子也。行至卫州，而明宗已反，行钦乃系从璟，将杀之，从璟请还京师，乃许之。明宗自魏县引兵南，行钦率兵趋还京师。从庄宗幸汴州，行至荥泽，闻明宗已渡黎阳，庄宗复遣从璟通问于明宗，行钦以为不可，因击杀从璟。
明宗入汴州，庄宗至万胜镇，不得进，与行钦登道旁冢，置酒，相顾泣下。有野人献雉，问其冢名，野人曰：“愁台也。”庄宗益不悦，因罢酒去。西至石桥，置酒野次，庄宗谓行钦曰：“卿等从我久，富贵急难无不同也。今兹危蹙，而默默无言，坐视成败。我至荥泽，欲单骑渡河，自求总管，卿等各陈利害。今日俾我至此，卿等何如？”行钦泣而对曰：“臣本小人，蒙陛下抚养，位至将相。危难之时，不能报国，虽死无以塞责。”因与诸将百余人，皆解髻断发，置之于地，誓以死报，君臣相持恸哭。
庄宗还洛阳，数日，复幸汜水。郭从谦反，庄宗崩，行钦出奔。行至平陆，为野人所执，送虢州，刺史石潭折其两足，载以槛车，送京师。明宗见之，骂曰：“我儿何负于尔！”行钦?真目直视曰：“先皇帝何负于尔！”乃斩于洛阳市，市人皆为之流涕。
呜呼！死之所以可贵者，以其义不苟生尔。故曰：主在与在，主亡与亡者，社稷之臣也。方明宗之兵变于魏，诸将未知去就，而行钦独以反闻，又杀其子从璟，至于断发自誓，其诚节有足嘉矣。及庄宗之崩，不能自决，而反逃死以求生，终于被执而见杀。其言虽不屈，而死非其志也，乌足贵哉！
旧五代史《旧五代史 · 卷七十 · 唐书列传二十二》
元行钦，本幽州刘守光之爱将。守光之夺父位也，令行钦攻大恩山，又令杀诸兄弟。天祐九年，周德威攻围山州，守光困蹙，令行钦于山北募兵，以应契丹。时明宗为将，攻行钦于山北，与之接战，矢及明宗马鞍，既而以势迫来降。明宗怜其有勇，奏隶为假子，后因从征讨，恩礼特隆。常临敌擒生，必有所获，名闻军中。庄宗东定赵、魏，选骁健置之麾下，因索行钦，明宗不得已而遣之。时有散指挥都头，名为散员，命行钦为都部署，赐姓，名绍荣。庄宗好战，勇于大敌，或临阵有急兵，行钦必横身解斗翼卫之。庄宗营于德胜也，与汴军战于潘张，王师不利，诸军奔乱。庄宗得三四骑而旋，中野为汴军数百骑攒槊攻之，事将不测，行钦识其帜，急驰一骑，奋剑断二矛，斩一级，汴军乃解围，翼庄宗还宫。庄宗因流涕言曰：“富贵与卿共之。”自是宠冠诸将，官至检校太傅、忻州刺史。及庄宗平梁，授武宁军节度使。尝因内宴群臣，使相预会，行钦官为保傅，当地褥下坐。酒酣乐作，庄宗叙生平战阵之事，因左右顾视，曰：“绍荣安在？”所司奏云：“有敕，使相预会，绍荣散官，殿上无位。”庄宗彻会不怿。翌日，以行钦为同平章事，由是不宴百官于内殿，但宴武臣而已。
三年，行钦丧妇。庄宗有所爱宫人生皇子者，刘皇后心忌之，会行钦入侍，庄宗劳之曰：“绍荣丧妇复娶耶！吾给尔婚财。”皇后指所忌宫人谓庄宗曰：“皇帝怜绍荣，可使为妇。”庄宗难违所请，微许之。皇后即命绍荣谢之，未退，肩舆已出。庄宗心不怿，佯不豫者累日，业已遣去，无如之何。及贝州军乱，赵在礼入魏州，庄宗方择将，皇后曰：“小事不劳大将，促绍荣指挥可也。”乃以行钦为邺都行营招抚使，领骑二千进讨。洎至邺城，攻之不能下，退保于澶州。未几，诸道之师稍集，复进军于邺城之南。及明宗为帅，领军至邺，行钦来谒于军中，拜起之际，误呼万岁者再，明宗惊骇，遏之方止。既而明宗营于城西，行钦营于城南。三月八日夜，明宗为乱军所迫，惟行钦之军不动，按甲以自固。明宗密令张虔钊至行钦营，戒之曰：“且坚壁勿动，计会同杀乱军，莫错疑误。”行钦不听，将步骑万人弃甲而退。自知失策，且保卫州，因诬奏明宗曰：“镇师已入贼军，终不为国使。”明宗既劫出邺城，令人走马上章，申理其事，言：“臣且于近郡听进止。”庄宗览奏释然曰：“吾知绍荣妄矣。”因令白从训与明宗子继璟至军前，欲令见明宗，行钦絷继璟于路。明宗凡奏军机，拘留不达，故旬日之间，音驿断绝。及庄宗出成皋，知明宗在黎阳，复令继璟渡河召明宗，行钦即杀之，仍劝班师。四月一日，庄宗既崩，行钦引皇后、存渥，得七百骑出师子门，将之河中就存霸，沿路部下解散，从者数骑而已。四日，至平陆县界，为百姓所擒，县令裴进折其足，槛车以献。明宗即位，诏削夺行钦在位官爵，斩于洛阳。